

 **REPUBLIKA HRVATSKA**

**VA RAŽDINSKA ŽUPANIJA**

 **GRAD LUDBREG**

 **Gradsko vijeće *P R I J E D L O G***

KLASA: 810-01/19-01/04

URBROJ:2186/18-02/1-19-11

Ludbreg, 30. prosinca 2019.

 Temeljem članka 17. stavka 1. Zakona o sustavu civilne zaštite („Narodne novine“ broj 82/15, 118/18), članka 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) te članka 33. Statuta Grada Ludbrega („Službeni vjesnik Varaždinske županije“ 23/09, 17/13, 40/13-pročišćeni tekst, 12/18, 55/18-pročišćeni tekst, 40/19), Gradsko vijeće Grada Ludbrega na svojoj 18. sjednici održanoj 30. prosinca 2019. godine, **d o n o s i**

**SMJERNICE**

**za organizaciju i razvoj sustava civilne zaštite Grada Ludbrega za razdoblje od 2020. do 2023. godine**

# UVOD

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Ludbreg dužan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

 Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških nesreća i katastrofa, otklanjanja posljedica terorizma i ratnih razaranja.

 Člankom 17. stavak 1. Zakona o sustavu civilne zaštite („Narodne novine“ broj 82/15, 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te **smjernice za organizaciju i razvoj sustava** koje se razmatraju i usvajaju svake četiri godine.

 Smjernice za organizaciju i razvoj sustava civilne zaštite Grada Ludbrega izrađuju se na temelju Godišnje analize stanja sustava civilne zaštite.

 Načela sustava civilne zaštite su opća načela: načelo humanosti i načelo zabrane diskriminacije te načela operativnog djelovanja sustava civilne zaštite: načelo supsidijarnosti, načelo solidarnosti i načelo kontinuiteta djelovanja.

 Načela djelovanja postrojbi civilne zaštite su: samodostatnost, modularnost i interoperabilnost.

# CILJ DONOŠENJA SMJERNICA

 Smjernice za organizaciju i razvoj sustava civilne zaštite donose se u cilju definiranja pojedinačnih ciljeva, sveukupnog cilja, konkretnih koraka u području civilne zaštite, potrebnih mjera poradi kojih se ti koraci utvrđuju prioritetnim u sustavu civilne zaštite za rok od 4 godine te planiranje osiguranja financijskih sredstava potrebnih za ostvarivanje prioritetnih razvojnih ciljeva sustava civilne zaštite u razdoblju od 4 godine i to na svim subpodručjima civilne zaštite.

 Smjernicama se na temelju Procjene rizika od velikih nesreća za Grad Ludbreg („Službeni vjesnik Varaždinske županije“ broj 48/18) utvrđuju prioritetne preventivne mjere, dinamika i način njihovog provođenja kao i javne politike upravljanja rizicima, tj. smanjivanja ranjivosti kategorija društvenih vrijednosti (život i zdravlje ljudi, gospodarstvo te društvena stabilnost i politika) koje su na području Grada Ludbrega izložene utjecajima prijetnji s nositeljima njihovog provođenja.

 Na temelju utvrđenih slabosti postojećih kapaciteta sustava civilne zaštite Smjernicama se utvrđuje način uspostavljanja kapaciteta za primanje kao i za postupanje po informacijama ranog upozoravanja i razvijanju rješenja na jačanju svijesti za postupanje u velikim nesrećama.

 Smjernicama se usmjerava razvoj kapaciteta operativnih snaga sustava civilne zaštite, odnosno temeljnih operativnih kapaciteta (operativne snage vatrogastva, operativne snage Hrvatskog crvenog Križa i operativne snage HGSS-a) od značaja za reagiranje u velikim nesrećama te poboljšavanju planiranja i koordiniranja uporabe kapaciteta u velikoj nesreći.

Grad Ludbreg organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

 Temeljem Zakona o sustavu civilne zaštite („Narodne novine“ broj 82/15, 118/18) Grad Ludbreg dužan je jačati i nadopunjavati spremnost postojećih snaga sustava civilne zaštite na svojem području sukladno Procjeni rizika od velikih nesreća i Planu djelovanja civilne zaštite Grada Ludbrega koji je u postupku izrade.

Ciljevi u razvoju civilne zaštite utvrđuju se na temelju izrađene Procjene rizika od velikih nesreća, s naglaskom na:

* preventivne mjere koje se povezuju s javnim politikama i nositeljima kako bi se omogućilo odgovorno upravljanje rizicima od strane svih sektorskih sudionika s lokalne razine sustava civilne zaštite,
* razvoj organizacije sustava civilne zaštite i operativnih kapaciteta za reagiranje u velikim nesrećama.

 Sveukupni cilj ovih Smjernica je uspostava organiziranog i učinkovitog sustava civilne zaštite i povezivanje svih sudionika: operativnih snaga sustava civilne zaštite, žurnih službi i građana u jedinstvenu cjelinu radi smanjenja rizika od velikih nesreća i katastrofa, pružanju brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

 Pojedinačni ciljevi (subpodručja) definirani su kroz normativno uređenje, planske dokumente, operativne snage sustava civilne zaštite, osposobljavanje i vođenje evidencije pripadnika operativnih snaga sustava civilne zaštite Grada Ludbrega (*Baza podataka: Evidencija Stožera civilne zaštite Grada Ludbrega, Evidencija povjerenika civilne zaštite i njihovih zamjenika, Evidencija udruga, Evidencija koordinatora na lokaciji, Evidencija postrojbe civilne zaštite opće namjene, Evidencija pravnih osoba od interesa za sustav civilne zaštite Grada Ludbrega* ).

# PLANSKI DOKUMENTI U SUSTAVU CIVILNE ZAŠTITE

 Grad Ludbreg ima usvojenu Procjenu rizika od velikih nesreća koju je usvojilo Gradsko vijeće Grada Ludbrega na svojoj 8. sjednici održanoj 18. lipnja 2018. godine („Službeni vjesnik Varaždinske županije“ broj 44/18). Procjena rizika od velikih nesreća za Grad Ludbreg izrađena je sukladno Smjernicama za izradu Procjena rizika od velikih nesreća na području Varaždinske županije („Službeni vjesnik Varaždinske županije“ broj 73/16).

 Procjena rizika od velikih nesreća temelj je izrade Plana djelovanja civilne zaštite Grada Ludbrega. Temeljem članka 64. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17), nositelji izrade planskih dokumenata u civilnoj zaštiti, dužni su kontinuirano ili najmanje jedanput godišnje, sukladno promjenama u normativnom području, procjenama rizika ili metodološkim promjenama, provoditi njihovo usklađivanje.

 Sukladno članku 8. stavcima 2. i 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), propisano je da se procjena rizika od velikih nesreća izrađuje najmanje jednom u tri godine te se njezino usklađivanje i usvajanje mora provesti do kraja mjeseca ožujka u svakom trogodišnjem ciklusu. Procjena rizika od velikih nesreća može se izrađivati i češće, ukoliko u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

Postupak usklađivanja planskih dokumenata provodi se na dva načina:

* redovno tekuće ažuriranje priloga i podataka iz sadržaja dokumenata koje, što se tiče procedure, ne implicira identičan postupak prilikom njihovog usvajanja, ali se o provedenom postupku vodi službena zabilješka,
* suštinske promjene u njihovom sadržaju, na temelju promjena u normativnom području, stanja u prostoru i povećanja urbane ranjivosti, koje zahtijevaju intervencije u drugim planskim dokumentima iste ili niže hijerarhijske razine i koje obuhvaćaju potrebu postupanja u postupku identičnom kao u postupku prilikom njihovog usvajanja.

U Tablici 1. dati je pregled planiranih i izvršenih aktivnosti sustava civilne zaštite Grada Ludbrega.

Tablica 1. Pregled planskih dokumenata i aktivnosti u području civilne zaštite

|  |  |  |  |  |  |
| --- | --- | --- | --- | --- | --- |
| **R.B.** | **PLANSKI DOKUMENTI I AKTIVNOSTI** | **NOSITELJ** | **ROK IZVRŠENJA** | **IZVRŠENO DA/NE/****DJELOMIČNO** | **NAPOMENA** |
| **1.** | Godišnja analiza stanja sustava civilne zaštite Grada Ludbrega | Gradsko vijeće na prijedlog Gradonačelnika | Jednom godišnje u vrijeme donošenja Proračuna | DA | / |
| **2.** | Godišnji plan razvoja sustava civilne zaštite Grada Ludbrega s financijskim učincima za trogodišnje razdoblje | Gradsko vijeće na prijedlog Gradonačelnika | Jednom godišnje u vrijeme donošenja Proračuna | DA | / |
| **3.** | Smjernice za organizaciju i razvoj sustava civilne zaštite Grada Ludbrega | Gradsko vijeće na prijedlog Gradonačelnika | Jednom u 4 godineu vrijeme donošenja Proračuna | DA | / |
| **4.** | Procjena rizika od velikih nesreća za Grad Ludbreg | Gradsko vijeće na prijedlog Gradonačelnika | U roku određenom Zakonom | DA | Izrada min. jednom u tri godine |
| **5.** | Plan djelovanja civilne zaštite Grada Ludbrega | Gradonačelnik | U roku određenom Zakonom | NE/U POSTUPKU IZRADE | Ažuriranje kontinuirano jednom godišnje, a po potrebi i češće |
| **6.** | Odluka o određivanju pravnih osoba od interesa za sustav civilne zaštite Grada Ludbrega | Gradsko vijeće na prijedlog Gradonačelnika | Po donošenju Procjene rizika od velikih nesreća | DA | / |
| **7.** | Stožer civilne zaštite Grada Ludbrega | Imenovanje | Gradonačelnik | Nakon svakih lokalnih izbora najkasnije u roku od 30 dana | DA | / |
| Osposobljavanje | Gradonačelnik | Članovi Stožera u roku godine dana od imenovanja | DA | / |
| Poslovnik o radu Stožera civilne zaštite Grada Ludbrega | Gradonačelnik | Po donošenju temeljnih akata | DA | / |
| Shema mobilizacije Stožera civilne zaštiteGrada Ludbrega | Gradonačelnik | Po donošenju Procjene rizika od velikih nesreća | DA | / |
| **8.** | Povjerenici civilne zaštite i njihovi zamjenici | Imenovanje povjerenika | Gradonačelnik | Po donošenju Procjene rizika od velikih nesreća za Grad Ludbrega | NE | Sukladno kriteriju 1 povjerenik/1 zamjenik za max. 300 stanovnika |
| Osposobljavanje pripadnika | Gradonačelnik | Nakon imenovanja/Kontinuirano sukladno izmjenama zakonskih i podzakonskih akata | NE | Ministarstvo,Ovlaštena ustanova |
| **9.** | Koordinatori na lokaciji  | Načelnica Stožera civilne zaštite Grada Ludbrega | Po donošenju Procjene rizika od velikih nesrećaza Grad Ludbreg | NE | / |
| **10.** | Osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | Gradonačelnik | Kontinuirano  | DA | / |
| **11.** | Osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju | Gradonačelnik | Kontinuirano | DJELOMIČNO | / |
| **12.** | Kod donošenja godišnjeg plana nabave u plan uključuje materijalna sredstva i opremu snaga civilne zaštite | Gradonačelnik | Jednom godišnje u vrijeme donošenja Proračuna | DA | / |
| **13.** | Plan vježbi civilne zaštite Grada Ludbrega | Gradonačelnik | Jednom godišnje | DA | / |
| **14.** | Osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti | Gradsko vijeće na prijedlog Gradonačelnika | Kontinuirano | NE | / |
| **15.** | Osigurava uvjete za raspoređivanje pripadnika na dužnost povjerenika civilne zaštite te vođenje evidencije raspoređenih pripadnika | Gradonačelnik | Kontinuirano | DA | / |
| **16.** | Uspostavlja vođenje evidencije stradalih osoba u velikim nesrećama i katastrofama | Gradonačelnik | Po izbijanju velike nesreće i/ili katastrofe | / | / |
| **17.** | Postrojba civilne zaštite opće namjene Grada Ludbrega | Odluka o osnivanju postrojbe civilne zaštite opće namjene Grada Ludbrega | Gradsko vijeće na prijedlog Gradonačelnika | Po donošenju Procjene rizika od velikih nesreća | DA | / |
| Rješenje o rasporedu u postrojbu civilne zaštite opće namjene Grada Ludbrega | Gradonačelnik | Po donošenju Odluke o osnivanju postrojbe civilne zaštite opće namjene Grada Ludbrega | NE | / |
| Operativni postupovnik | Načelnica Stožera civilne zaštite Grada Ludbrega | Po donošenju Rješenja o rasporedu u postrojbu civilne zaštite opće namjene Grada Ludbrega | NE |  / |
| Osposobljavanje pripadnika postrojbe | Gradonačelnik | Po donošenju Rješenja o rasporedu u postrojbu civilne zaštite opće namjene Grada Ludbrega | NE | Ministarstvo,Ovlaštena ustanova |
| Provedba smotre | Gradonačelnik | Po donošenju Odluke o osnivanju postrojbe civilne zaštite opće namjene Grada Ludbrega | NE | / |
| Osiguranje od posljedica nesretnog slučaja | Gradonačelnik | Po donošenju Odluke o osnivanju postrojbe civilne zaštite opće namjene Grada Ludbrega | NE | Osiguranje ukupnog broj pripadnika, a ne poimence  |

# OPERATIVNE SNAGE SUSTAVA CIVILNE ZAŠTITE GRADA LUDBREGA

Mjere i aktivnosti u sustavu civilne zaštite na području Grada Ludbrega provode sljedeće operativne snage:

* Stožer civilne zaštite Grada Ludbrega,
* Vatrogasna zajednica Grada Ludbrega,
* Gradsko društvo Crvenog križa Ludbreg,
* HGSS-Stanica Varaždin,
* Udruge,
* Povjerenici civilne zaštite i zamjenici povjerenika civilne zaštite,
* Postrojba civilne zaštite opće namjene,
* Koordinatori na lokaciji,
* Pravne osobe od interesa za sustav civilne zaštite Grada Ludbrega.

 Operativne snage sustava civilne zaštite Grada Ludbrega potrebno je planirati i koristiti isključivo u slučajevima velikih nesreća – događaja s neprihvatljivim posljedicama za zajednicu (npr. potres, poplava, nesreće u područjima postrojenja s opasnim tvarima i sl.) kada njihovo operativno djelovanje koordinira Stožer civilne zaštite Grada Ludbrega.

 Za reagiranje u slučaju većine drugih izvanrednih događaja, izvan kategorije velikih nesreća čije su posljedice prihvatljive za zajednicu, potrebno je planirati kapacitete redovnih žurnih službi i to na zadaćama zbog kojih su utemeljene.

 Kada izvanredni događaji čije su posljedice prihvatljive za zajednicu (npr. olujna nevremena, snijeg, led, suša i drugi iz kategorije ekstremnih vremenskih nepogoda ili određeni zdravstveni rizici kao što su toplinski val i sl.) i zahtijevaju istovremeno djelovanje više žurnih službi, svaka služba djeluje samostalno dok njihovo reagiranje komunikacijski koordinira Županijski centar 112 Varaždin. Voditelji žurnih službi, po potrebi, neposredno ili posredovanjem Županijskog centra 112 dogovaraju način operativne suradnje na mjestu djelovanja/reagiranja.

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“ broj 75/16) ustrojena je evidencija vlastitih pripadnika operativnih snaga sustava civilne zaštite Grada Ludbrega za:

* Stožer civilne zaštite,
* povjerenike civilne zaštite i njihove zamjenike,
* postrojbu civilne zaštite opće namjene,
* udruge,
* koordinatore na lokaciji,
* pravne osobe od interesa za sustav civilne zaštite Grada Ludbrega.

 Podaci o pripadnicima operativnih snaga kontinuirano se ažuriraju u planskim dokumentima.

1. **Stožer civilne zaštite Grada Ludbrega**

 Stožer civilne zaštite Grada Ludbrega osnovan je i imenovan Odlukom gradonačelnika Grada Ludbrega (KLASA:810-05/17-01/01, URBROJ:2186/18-01/1-17-13 od 13. rujna 2017. godine), Odlukom o izmjenama i dopunama Odluke o osnivanju i imenovanju Stožera civilne zaštite Grada Ludbrega (KLASA: 810-05/17-01/01, URBROJ: 2186/18-01/1-17-18, od 28. studenoga 2017. godine te Odlukom o izmjenama i dopunama Odluke o osnivanju i imenovanju Stožera civilne zaštite Grada Ludbrega (KLASA: 810-05/19-01/01, URBROJ:2186/18-01/1-19-1 od 29. travnja 2019. godine). Sastoji se od načelnice Stožera, zamjenika načelnice Stožera te 7 članova.

 Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Grada Ludbrega rukovodi načelnica Stožera, a kada se proglasi velika nesreća, rukovođenje preuzima gradonačelnik Grada Ludbrega.

Način rada Stožera civilne zaštite uređen je Poslovnikom o načinu rada Stožera civilne zaštite Grada Ludbrega („Službeni vjesnik Varaždinske županije“ broj 42/16). Mobilizacija Stožera civilne zaštite Grada Ludbrega provodi se sukladno Shemi mobilizacije Stožera civilne zaštite Grada Ludbrega („Službeni vjesnik Varaždinske županije“ 76/18).

 U razdoblju od 2020. do 2023. godine Stožer civilne zaštite Grada Ludbrega usmjerava svoje aktivnosti na:

* Kontinuirani rad svih članova Stožera civilne zaštite,
* Osposobljavanje koje provodi MUP, Ravnateljstvo civilne zaštite, Područni ured civilne zaštite Varaždin, prema Programu osposobljavanja članova Stožera civilne zaštite koji donosi ministar, u roku od godinu dana od imenovanja u Stožer civilne zaštite,
* Održavanje sjednica Stožera civilne zaštite, najmanje dva puta godišnje, posebice uoči protupožarne sezone kako bi se razmotrio Plan primjene Programa aktivnosti u provedbi posebnih mjera zaštite od požara od interesa za Republiku Hrvatsku za područje Grada Ludbrega, za tekuću godinu,
* Upoznavanje sa izmjenama u normativnom uređenju i promjenama u planskim dokumentima u sustavu civilne zaštite.
1. **Vatrogasna zajednica Grada Ludbrega**

Zadaće i ciljevi Vatrogasne zajednice Grada Ludbrega utvrđeni su Zakonom o vatrogastvu („Narodne novine“ broj 106/99, 117/01, 36/02, 96/03, 139/04, 174/04, 38/09 i 80/10), Zakonom o zaštiti od požara („Narodne novine“ broj 92/10), Statutom i Godišnjim programom rada.

Temeljem Statuta Vatrogasne zajednice Grada Ludbrega, u istu su udružena sljedeća Društva:

* + DVD Ludbreg,
	+ DVD Selnik,
	+ DVD Sigetec Ludbreški,
	+ DVD Slokovec,
	+ DVD Hrastovsko,
	+ DVD Kućan Ludbreški,
	+ DVD Čukovec,
	+ DVD Bolfan.

 U razdoblju od 2020. do 2023. godine u području vatrogastva Grada Ludbrega potrebno je:

* kontinuirano usklađivati Plan zaštite od požara Grada Ludbrega,
* kontinuirano usklađivati Plan uzbunjivanja dobrovoljnih vatrogasnih društava,
* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02),
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme.
1. **Gradsko društvo Crvenog križa Ludbreg**

 Operativne snage Hrvatskog Crvenog križa su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatskog Crvenog križa i planovima donesenih na temelju posebnog propisa kojim se uređuje područje djelovanja Hrvatskog Crvenog križa i Zakona o sustavu civilne zaštite („Narodne novine“ broj 82/15, 118/18).

 Kao jedna od zadaća civilne zaštite i Društva je osposobljavanje članova i građana za njihovu samozaštitu u velikim nesrećama i katastrofama te drugim izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u mjerama i aktivnostima civilne zaštite.

Grad Ludbreg je u cilju kvalitetnijeg uključivanja, organizacije i rada u sustavu civilne zaštite sa Društvom sklopio ugovor o međusobnoj suradnji, a za što se Proračunom Grada Ludbrega izdvajaju određena financijska sredstva.

 U razdoblju od 2020. do 2023. godine GDCK Ludbreg organizira:

* osiguravanje događaja (festivali, manifestacije, utrke, itd.),
* edukacija i realistički prikazi pružanja prve pomoći za učenike osnovnih i srednjih škola,
* prikupljanje sredstava za prigodne akcije solidarnosti na djelu,
* provođenje tečaja prve pomoći (osposobljavanje za predavača prve pomoći, osposobljavanje građana u pružanju prve pomoći),
* provođenje akcija dobrovoljnog darivanja krvi,
* provođenje i sudjelovanje u vježbama,
* nastavak edukacije interventnog tima za djelovanje u katastrofama.
1. **Hrvatska gorska služba spašavanja – Stanica Varaždin**

 Grad Ludbreg ima sa Hrvatskom gorskom službom spašavanja-Stanica Varaždin, potpisani Sporazum o zajedničkom interesu za djelovanje HGSS-a na prostoru koji pokriva područje Grad Ludbrega, poglavito na nepristupačnim područjima Grada Ludbrega. Na temelju tog Sporazuma Grad Ludbreg se obavezao sufinancirati troškove pripravnosti i održavanja spremnosti te redovite djelatnosti HGSS-Stanice Varaždin.

 U razdoblju od 2020. do 2023. godine HGSS-Stanica Varaždin će :

* sudjelovati na intervencijama, utrkama, maratonima,
* provoditi obuku svojih članova kroz osnovnu i specijalističku obuku,
* održavati znanje i spremnost putem vježbi koje organizira HGSS-Stanica Varaždin te Hrvatska gorska služba spašavanja,
* provoditi nabavku potrebne opreme.
1. **Udruge**

 Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama Zakona i Planu djelovanja civilne zaštite Grada Ludbrega.

 Na području Grada Ludbrega djeluju udruge građana koje su sa svojim snagama i opremom kojom raspolažu, od značaja za sustav civilne zaštite, a to su:

* Lovačko društvo „Srnjak“,
* Lovačko društvo „Belupo“,
* Športsko ribolovno društvo „Ludbreg“,
* Planinarsko društvo „Ludbreg“,
* Odred izviđača Ludbreg,
* Radio klub Ludbreg,
* Auto klub Ludbreg,
* Aeroklub „Rudolf Fizir“ Ludbreg.

 Ove udruge mogu se uključiti u sustav civilne zaštite u trenutku ukazane potrebe, a s njima treba uspostaviti suradnju na način, da izrade popis snaga i opreme s kojom raspolažu i na koju se može računati u danom trenutku.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

 Članovi udruga mobiliziraju se na temelju naloga, zahtjeva i uputa Stožera civilne zaštite Grada Ludbrega i koordinatora na lokaciji. Članovi udruga ne mogu se istovremeno raspoređivati u više operativnih snaga na svim razinama ustrojavanja sustava civilne zaštite.

 U razdoblju od 2020. do 2023. godine Udruge će:

* samostalno provoditi osposobljavanje svojih članova,
* prilikom financiranja udruga, sredstva za financiranje će usmjeriti na kupnju materijalno tehničkih sredstava koje su od značaja za civilnu zaštitu (vozila, osobna i skupna oprema i sl.).
1. **Povjerenici civilne zaštite i njihovi zamjenici**

 Odlukom o imenovanju povjerenika civilne zaštite i njihovih zamjenika za područje Grada Ludbrega (KLASA:810-05/18-01/01, URBROJ:2186/18-01/1-18-1, od 25. svibnja 2018. godine) gradonačelnik Grada Ludbrega imenovao je 37 povjerenika civilne zaštite i 37 zamjenika povjerenika. Povjerenik civilne zaštite i njegov zamjenika dužni su se odazvati na poziv načelnice Stožera civilne zaštite Grada Ludbrega.

 Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite
* organiziraju zaštitu i spašavanje pripadnika ranjivih skupina
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

 U razdoblju od 2020. do 2023. godine povjerenike civilne zaštite i njihove zamjenike potrebno je:

* uputiti na osposobljavanje,
* upoznati sa Planom djelovanja civilne zaštite Grada Ludbrega,
* upoznati sa izmjenama zakonskih i podzakonskih propisa u području njihova djelovanja.
1. **Postrojba civilne zaštite opće namjene Grada Ludbrega**

 Gradsko vijeće Grada Ludbrega je na 9. sjednici održanoj dana 12. rujna 2018. godine donijelo Odluku o osnivanju postrojbe civilne zaštite opće namjene Grada Ludbrega („Službeni vjesnik Varaždinske županije“ broj 63/18). Sukladno članku 6. Uredbe o sastavu i strukturi postrojbi civilne zaštite („ Narodne novine“ broj 27/17) postrojba civilne zaštite opće namjene Grada Ludbrega sastoji se od 1 upravljačke i dvije operativne skupine. Upravljačka skupina sastoji se od dva pripadnika, a svaka operativna skupina sastoji se od 8 pripadnika. Svaka operativna skupina ima svog voditelja. Grad Ludbreg će prilikom rasporeda pripadnika u postrojbu civilne zaštite opće namjene sukladno članku 18. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16) u istu rasporediti 10% više pripadnika od broja utvrđenog planom popune postrojbe.

 U narednom razdoblju, a prije sudjelovanja postrojbe civilne zaštite u programima osposobljavanja, vježbama ili sudjelovanju u provođenju mjera civilne zaštite, Grad Ludbreg treba provesti:

* Opremanje postrojbe zaštitnom radnom odorom i skupnom opremom,
* Osigurati pripadnike od posljedica nesretnog slučaja,
* Osiguranje samodostatnosti neophodnu za provođenje mjera i aktivnosti civilne zaštite.

 Postrojba civilne zaštite opće namjene Grada Ludbrega postupa sukladno operativnom postupovniku kojeg treba tijekom 2020. godine donijeti načelnica Stožera civilne zaštite Grada Ludbrega, po donošenju Rješenja o rasporedu u postrojbu civilne zaštite opće namjene Grada Ludbrega. Sukladno Planu vježbi Grada Ludbrega, ovisno o tematici, uključiti ih u organizirane vježbe.

1. **Koordinatori na lokaciji**

 Koordinator na lokaciji procjenjuje nastalu situaciju i njezine posljedice na terenu te u suradnji s Stožerom civilne zaštite Grada Ludbrega usklađuje djelovanje operativnih snaga sustava civilne zaštite.

 Koordinatora na lokaciji, sukladno specifičnostima izvanrednog događaja, određuje načelnica Stožera civilne zaštite Grada Ludbrega iz redova operativnih snaga sustava civilne zaštite.

 U narednom razdoblju potrebno je imenovati koordinatore na lokaciji Grada Ludbrega i upoznati ih sa zadaćama unutar sustava civilne zaštite.

1. **Pravne osobe od interesa za sustav civilne zaštite Grada Ludbrega**

 Odlukom o određivanju pravnih osoba od interesa za sustav civilne zaštite Grada Ludbrega („Službeni vjesnik Varaždinske županije“ 63/18) Gradsko vijeće Grada Ludbrega je na svojoj 9. sjednici održanoj dana 12. rujna 2018. godine odredilo pravne osobe od interesa za sustav civilne zaštite Grada Ludbrega.

 Pravne osobe od interesa za sustav civilne zaštite Grada Ludbrega su:

1. Veterinarska stanica Ludbreg-Nova d.o.o., Ludbreg, Ljudevita Gaja 47
2. „Lukom“ d.o.o.-Ludbreg, Koprivnička 17
3. „Rovokop“ d.o.o.- Ludbreg, Gospodarska 2
4. „Jagić – berek“ d.o.o.-Poljanec, Varaždinska 146
5. Smještajni kapaciteti u vlasništvu:
6. GRADA LUDBREGA

Gradska sportska dvorana-Ludbreg, Zagorska 11

Društveni dom Hrastovsko-Hrastovsko, Kalnička ulica 3

Društveni dom Čukovec-Čukovec, Graci 2

Društveni dom Apatija-Apatija 21a

Društveni dom Sigetec Ludbreški-Sigetec Ludbreški, Ulica braće Radić 13

Društveni dom Vinogradi Ludbreški-Vinogradi Ludbreški,Gornjogradska ulica 2

Društveni dom Poljanec-Poljanec, Varaždinska ulica 185

1. DOBROVOLJNOG VATROGASNOG DRUŠTVA SLOKOVEC

Vatrogasni dom Slokovec-Slokovec 45

1. OSNOVNE ŠKOLE LUDBREG

Školska sportska dvorana-Ludbreg, A.K.Miošića 17

1. ŠPORTSKOG RIBOLOVNOG DRUŠTVA LUDBREG

Ribički dom-Vinogradi Ludbreški, Starjak 8

1. LOVAČKOG DRUŠTVA „SRNJAK“ LUDBREG

Lovački dom-Ludbreg, Gospodarska ulica 3

 U cilju što kvalitetnijeg uključivanja pravnih osoba u sustav civilne zaštite u razdoblju od 2020. do 2023. godine Grad Ludbreg će temeljem izvoda iz Plana djelovanja civilne zaštite Grada Ludbrega odrediti mjere (konkretne zadaće) i aktivnosti za svaku pravnu osobu u sustavu civilne zaštite i usmjeriti pravne osobe od interesa za sustav civilne zaštite na izradu svojih Operativnih planova.

 U slučaju mobilizacije pravnih osoba od interesa za sustav civilne zaštite, Grad Ludbreg će pravnim osobama podmiriti stvarno nastale troškove djelovanja ljudskih snaga i materijalnih resursa u provedbi mjera i aktivnosti civilne zaštite, a isto će se regulirati sporazumom.

# MJERE I AKTIVNOSTI U SUSTAVU CIVILNE ZAŠTITE

* **Građani u sustavu civilne zaštite**

 Svaki građanin dužan je brinuti se za svoju osobnu sigurnost i zaštitu te provoditi mjere osobne i uzajamne zaštite i sudjelovati u aktivnostima sustava civilne zaštite. Pod mjerama osobne i uzajamne zaštite podrazumijevaju se osobito: samopomoć i prva pomoć, premještanje osoba, zbrinjavanje djece, bolesnih i nemoćnih osoba i pripadnika drugih ranjivih skupina, kao i druge mjere civilne zaštite koje ne trpe odgodu, a koje se provode po nalogu nadležnog stožera civilne zaštite i povjerenika civilne zaštite, uključujući i prisilnu evakuaciju kao preventivnu mjeru koja se poduzima radi umanjivanja mogućih posljedica velike nesreće i katastrofe. Osoba koja je u slučaju velike nesreće i katastrofe nastradala dužna se prijaviti nadležnom tijelu Grada Ludbrega koje vodi evidenciju stradalih osoba radi ostvarivanja prava na pomoć (materijalnu, financijsku, privremeni smještaj, organiziranu prehranu i slično).

 Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama radi spašavanja života i zdravlja građana, materijalnih i kulturnih dobara i okoliša, i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, kemijsko-biološko-radiološko-nuklearna zaštita (KBRN zaštita), asanacija (humana, animalna, asanacija terena), zaštita životinja i namirnica životinjskog porijekla te zaštita bilja i namirnica biljnog porijekla.

* **Edukacija i jačanje svijesti stanovnika Grada Ludbrega u području civilne zaštite**

 U pravcu postizanja pravilnog postupanja i smanjenja šteta konstantno će se educirati stanovništvo na sljedeći način:

* provođenjem informiranja građana putem sredstava javnog informiranja,
* provođenjem informiranja građana kroz rad mjesnih odbora i drugih institucija,
* prema postojećem kalendaru obilježavanje datuma od značaja za civilnu zaštitu (Dan civilne zaštite Republike Hrvatske→01. ožujka; Dan europskog broja 112→11. veljače i Međunarodni dan smanjenja rizika od katastrofa→13. listopada),
* prezentacije rada redovnih snaga civilne zaštite putem vježbi civilne zaštite Grada Ludbrega, prema Planu vježbi civilne zaštite za tekuću godinu.
* **Uzbunjivanje i obavješćivanje**

 Uzbunjivanje stanovništva provodit će se sukladno Pravilniku o postupku uzbunjivanja stanovništva („Narodne novine“ broj 69/16). Odluku o uzbunjivanju stanovništva putem sirena, oglašavanjem znaka neposredne opasnosti ili upozorenja na nadolazeću opasnost, s priopćenjem za stanovništvo donosi gradonačelnik Grada Ludbrega, a u slučaju njegove odsutnosti ili spriječenosti načelnica Stožera civilne zaštite Grada Ludbrega.

 Odluka o uzbunjivanju stanovništva donosi se na temelju informacija ranog upozoravanja institucija iz javnog sektora u sklopu propisanog djelokruga u području meteorologije, hidrologije i obrane od poplava, ionizirajućeg zračenja, inspekcijske službe i institucija koje provode znanstvena istraživanja, informacija o neposrednoj opasnosti od nastanka nesreće koje prikupljaju operateri postrojenja s opasnim tvarima i vatrogastvo te informacije koje prikupljaju Ministarstvo obrane i Ministarstvo unutarnjih poslova.

 Odluka o uzbunjivanju stanovništva s priopćenjem za stanovništvo upućuje se Županijskom centru 112 Varaždin telefonskim pozivom na broj 112.

 Pravne osobe – operateri dužni su uspostaviti i održavati sustav uzbunjivanja u perimetru stvarnih rizika za građane i to:

* Pravne osobe koje se bave djelatnošću koja svojom naravi može ugroziti život i zdravlje građana, materijalna i kulturna dobra i okoliš, a koje koriste velike količine opasnih tvari propisane posebnim propisima na području zaštite okoliša te su dužne izrađivati izvješća o sigurnosti,
* Pravne osobe koje su vlasnici ili upravljaju akumulacijama vode i vodnim kanalima za proizvodnju električne energije i opskrbu vodom,
* Pravne osobe koje se bave djelatnošću koja svojom naravi može ugroziti život i zdravlje građana, materijalnih i kulturnih dobara i okoliša, a posluju unutar industrijske zone koja je prema aktima središnjeg tijela državne uprave nadležnog za zaštitu okoliša ugrožena domino efektom.

 Vlasnici i korisnici objekata u kojima se okuplja ili istodobno boravi više od 250 osoba te odgojne, obrazovne, zdravstvene i druge ustanove, sportske dvorane, stadioni, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja Županijskog centra 112 Varaždin o vrsti opasnosti i mjerama za zaštitu koje je potrebno poduzeti.

* **Područje prostornog uređenja**

 Zakonom o sustavu civilne zaštite („Narodne novine“ broj 82/15, 118/18) definirani su Zahtjevi sustava civilne zaštite u području prostornog uređenja i oni znače preventivne aktivnosti i mjere koje moraju sadržavati dokumenti prostornog uređenja Grada Ludbrega.

Sukladno Pravilniku o metodologiji za izradu Procjena ugroženosti i planova zaštite i spašavanja („Narodne novine“ broj 30/14, 67/14), u  posebnom izvatku iz Procjene, naslovljenom kao "zahtjevi zaštite i spašavanja u dokumentima prostornog uređenja" bile su navedene preventivne mjere čijom će se implementacijom umanjiti posljedice i učinci djelovanja prirodnih i tehničko-tehnoloških katastrofa i velikih nesreća te povećati stupanj sigurnosti stanovništva, materijalnih dobara i okoliša. Ovaj izvadak je bio sastavni dio dokumenata prostornog uređenja JLS.

 Donošenjem Zakona o sustavu civilne zaštite („Narodne novine“ broj 82/15, 118/18) te Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) ranije navedeni Pravilnik stavljen je van snage. Sukladno Pravilniku o mjerama zaštite od elementarnih nepogoda i ratnih opasnosti u prostornom planiranju i uređivanju prostora („Narodne novine“ broj 29/83, 36/85, 42/86), u dokumentima prostornog planiranja još uvijek se traže navedeni zahtjevi zaštite i spašavanja, međutim člankom 49. Zakona o sustavu civilne zaštite gdje je navedeni Pravilnik o mjerama civilne zaštite u prostornom planiranju kojim bi to bilo definirano nije doneseni, te ne postoji temelj njihovog donošenja.

 Vezano na dokumente prostornog uređenja Grad Ludbreg ima:

* Prostorni plan uređenja Grada Ludbrega („Službeni vjesnik Varaždinske županije“ broj 6/03, 22/08, [07/10](http://www.glasila.hr/Glasila/SVVZ/SVVZ710.pdf), [6/15.](http://arhiva.vzz.hr/images/stories/prostorni-plan/LUDBREG_ID/LUDBREG/ludbreg-2015/sl_vj_br_6_2015.pdf), i [25/15](http://www.glasila.hr/Glasila/SVVZ/svvz2515.pdf) pročišćeni tekst),
* **Urbanistički plan uređenja Ludbreg**(„Službeni vjesnik Varaždinske županije“ broj 35/11, 37/12, [21/15](http://arhiva.vzz.hr/images/stories/prostorni-plan/LUDBREG_ID/LUDBREG/1408-ludbreg/1408-sluzbeni-vjesnik-vz-zupanije-br-21-2015.pdf) i [25/15-pročišćeni tekst,](http://arhiva.vzz.hr/images/stories/prostorni-plan/LUDBREG_ID/LUDBREG/1408-ludbreg/1408-%20sluzbeni-vjesnik-vz-zupanije-br-25-2015-procisceni-%20tekst.pdf) [48/16](http://arhiva.vzz.hr/images/stories/prostorni-plan/LUDBREG_ID/LUDBREG/upu_id2-2411/svvzz4816.pdf), [83/18](https://www.glasila.hr/Glasila/SVVZ/svvz8318.pdf)),
* **Urbanistički plan uređenja „Gospodarske zone sjever“ u Ludbregu**  („Službeni vjesnik Varaždinske županije“, broj [48/15](http://arhiva.vzz.hr/images/stories/prostorni-plan/LUDBREG_ID/LUDBREG/27-11-ludbreg/slvzz-4815.pdf), [83/18](https://www.glasila.hr/Glasila/SVVZ/svvz8318.pdf)).

# FINANCIRANJE SUSTAVA CIVILNE ZAŠTITE

Temeljem članka 72. stavaka 1. i 2. Zakona o sustavu civilne zaštite („Narodne novine“, broj 82/15, 118/18) Proračunom Grada Ludbrega osiguravaju se financijska sredstva za pozivanje, raspoređivanje, popunu, opremanje, osposobljavanje, uvježbavanje, aktiviranje, mobiliziranje i djelovanje operativnih snaga sustava civilne zaštite sukladno ovim Smjernicama i Godišnjim planom razvoja sustava civilne zaštite Grada Ludbrega.

U Proračunu Grada Ludbrega osiguravaju se financijska sredstva za izvršavanje mjera i aktivnosti u sustavu civilne zaštite. Financiranjem sustava civilne zaštite potrebno je postići racionalno, funkcionalno i učinkovito djelovanje sustava civilne zaštite.

 Slijedom navedenoga potrebno je osigurati financijska sredstva za:

* operativne snage vatrogastva,
* GDCK Ludbreg
* HGSS- Stanicu Varaždin,
* udruge,
* povjerenike civilne zaštite i njihove zamjenike (osposobljavanje i opremanje),
* naknadu mobiliziranim povjerenicima civilne zaštite i njihovim zamjenicima,
* naknadu troškova pravnim osobama od interesa za sustav civilne zaštite,
* naknadu za privremeno oduzete pokretnine radi provedbe mjera civilne zaštite,
* postrojbu civilne zaštite opće namjene (osposobljavanje, opremanje, osiguranje od posljedica nesretnog slučaja).

# ZAKLJUČAK

 Sustav civilne zaštite je oblik pripremanja i sudjelovanja sudionika civilne zaštite u reagiranju u slučaju izbijanja velike nesreće i/ili katastrofe i otklanjanju mogućih uzoraka te posljedica istih.

 Stanje izrađenosti dokumenata iz područja sustava civilne zaštite je zadovoljavajuće. Usvajanjem Procjene rizika od velikih nesreća dati je temelj za donošenje svih akata sukladno važećim zakonskim i podzakonskim propisima.

 Grad Ludbreg organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

 Grad Ludbreg jačati će i nadopunjavati spremnost postojećih operativnih snaga sustava civilne zaštite sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.

 Dobra suradnja svih operativnih snaga sustava civilne zaštite bitna je za uspješno djelovanje u velikim nesrećama i katastrofama, a doprinosi i racionalnom trošenju financijskih sredstava iz proračuna.

1. Ove Smjernice za organizaciju i razvoj sustava civilne zaštite Grada Ludbrega za razdoblje od 2020. do 2023. godine objaviti će se u „Službenom vjesniku Varaždinske županije“.

**Predsjednik Gradskog vijeća**

 **Antun Šimić**